ร้านกาแฟน้องใหม่ของลำพูนเพิ่งเปิดได้อาทิตย์กว่าๆ ร้านตั้งอยู่บนถนนเส้นใหม่ที่ตัดผ่านป่าซาง แม่วาง เพื่อเข้าคันคลองชลประทาน หากมาจากทางในเมืองลำพูน ผ่านป่าซาง ถึงสี่แยกสะปุ๋งให้เลี้ยวขวาออกถนนเส้นใหม่ตรงไปเรื่อยๆ ผ่านปากทางหนองเงือกประมาณ 300 - 500 เมตร สังเกตร้านจะอยู่ทางซ้ายมือ จะเป็นร้านที่มีลาน กว้างๆ หน้าร้าน ภายในร้านจะเปิดโล่ง โปร่ง ลมเย็นสบาย บรรยากาศชิวๆ ตัวร้านจะตกแต่งด้วยปูนเปลือยกับเฟอร์นิเจอร์ไม้เก๋ ออกแนวคนชอบขับมอไซค์ ส่วนเมนูในร้านจะมีชา กาแฟ น้ำปั่น เหมือนร้านทั่วไปราคาแก้วละ 45 - 65 บาท วันนี้ได้ชิมลาเต้และชาเนสที อาจจะเนื่องจากร้านเปิดใหม่เครื่องดื่มยังไม่เข้มข้นเท่าที่ควร ต้องรอสักพักน่าจะโอเคขึ้น ช่วงนี้เขามีเช็คอินที่ร้านลดราคา 20% ด้วยนะ ถ้าอยากลองไปช่วงนี้ ก็ถือว่าบรรยากาศร้านคุ้มกับตังค์ที่จ่ายไปจ้า...